
CENTRALIZUOTO PRIĖMIMO Į ŠAKIŲ RAJONO SAVIVALDYBĖS MOKYKLAS, VYKDANČIAS IKIMOKYKLINIO, PRIEŠMOKYKLINIO, PRADINIO, PAGRINDINIO IR VIDURINIO UGDYMO PROGRAMAS, TVARKOS APRAŠAS
I SKYRIUS
BENDROSIOS NUOSTATOS

1. Centralizuoto priėmimo į Šakių rajono savivaldybės mokyklas, vykdančias ikimokyklinio, priešmokyklinio, pradinio, pagrindinio ir vidurinio ugdymo programas, tvarkos aprašas (toliau – Aprašas) reglamentuoja nuo 2026–2027 mokslo metų centralizuotą asmenų prašymų priėmimo į Šakių rajono savivaldybės (toliau – Savivaldybė) mokyklas, vykdančias ikimokyklinio, priešmokyklinio, pradinio, pagrindinio, vidurinio ugdymo programas, (toliau – Mokykla) pateikimą, mokinių eilės sudarymą, priimtų mokinių sąrašų patvirtinimą, informacijos apie priėmimą į Mokyklą pateikimą, kvietimą pasirašyti mokymo sutartis ir jų pasirašymą Centralizuotoje priėmimo į švietimo programas informacinėje sistemoje (toliau – CPIS) ir kitas nuostatas.
2. Apraše naudojamos Lietuvos Respublikos švietimo įstatyme ir Lietuvos Respublikos asmens duomenų teisinės apsaugos įstatyme apibrėžtos sąvokos.
3. Kiekvienais kalendoriniais metais:
3.1. Mokyklos vadovas iki kovo 31 d. savivaldybės administracijos Švietimo, kultūros ir sporto skyrių raštu informuoja apie prognozuojamą ugdymo grupių (jungtinių ugdymo grupių) ir mokinių skaičiaus vidurkį ugdymo grupėse (jungtinėse ugdymo grupėse) kitiems mokslo metams, klasių skaičių kiekviename sraute ir mokinių skaičių kiekvienos klasės sraute kitiems mokslo metams. Tuo atveju, jei planuoja sudaryti jungtines klases, nurodo, iš kokių klasių sudaroma jungtinė klasė ir kiekvienos klasės mokinių skaičių. 
3.2. Šakių rajono savivaldybės taryba:
3.2.1.  iki gegužės 31 d. patvirtina Mokykloms (atskirai – skyriams, jei jie įregistruoti kitose gyvenamosiose vietovėse) mokinių skaičių kiekvienos klasės sraute ir klasių skaičių kiekviename sraute, mokinių, ugdomų pagal ikimokyklinio ir priešmokyklinio ugdymo programas, skaičių, ikimokyklinio ir priešmokyklinio ugdymo grupių skaičių. Jei sudaromos jungtinės klasės, tai nustato, iš kokių klasių sudaroma jungtinė klasė ir nurodo kiekvienos klasės mokinių skaičių; 
3.2.2. jei iš Mokyklai priskirtos aptarnavimo teritorijos prašymų mokytis Mokykloje skaičius yra didesnis nei nustatytas iki gegužės 31 d., ne vėliau kaip iki rugpjūčio 31 d. patikslina mokinių skaičių kiekvienos klasės sraute ir klasių skaičių kiekviename sraute, mokinių, ugdomų pagal priešmokyklinio ir ikimokyklinio ugdymo programas, skaičių, ikimokyklinio ir priešmokyklinio ugdymo grupių skaičių arba nustato, kad mokiniai gali būti nukreipti į kitą, arčiausiai jų deklaruotos gyvenamosios vietos esančią Mokyklą, kurioje yra laisvų mokymosi vietų; 
3.2.3. jei eilėse yra daugiau asmenų nei vietų ikimokyklinio, priešmokyklinio ugdymo grupėje (-ėse), klasių srautuose, atsižvelgiant į asmenų, gyvenančių Mokyklos aptarnavimo teritorijoje, skaičių, kurių Mokykla dėl Savivaldybės tarybos nustatyto grupių/klasių skaičiaus ar fizinių Mokyklos galimybių negali priimti mokytis, priima šiuos sprendimus: didinti ikimokyklinio ir priešmokyklinio ugdymo grupių, klasių skaičių, neperkeliant mokinių mokytis į antrą pamainą, arba asmenis nukreipti į kitą, arčiausiai jų deklaruotos gyvenamosios vietos esančią Mokyklą, kurioje yra laisvų mokymosi vietų;
3.2.4. tvirtina Mokyklai priskiriamas aptarnavimo teritorijas (1 priedas).
3.3. pagrindinis prašymų priėmimas į Mokyklas CPIS vykdomas nuo kovo 2 dienos iki birželio 15 dienos (priėmimo datai sutapus su poilsio diena, priėmimo data nukeliama į artimiausią darbo dieną); 
3.4. papildomas prašymų priėmimas CPIS į Mokyklose esančias laisvas vietas vykdomas nuo liepos 1 dienos iki rugpjūčio 14 dienos (priėmimo datai sutapus su poilsio diena, priėmimo data nukeliama į artimiausią darbo dieną).

II SKYRIUS
PRIĖMIMO MOKYTIS Į SAVIVALDYBĖS MOKYKLAS KRITERIJAI

4. Į Mokyklas mokytis pagal bendrojo ugdymo programas priimami vadovaujantis Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo, mokslo ir sporto ministro 2005 m. balandžio 5 d. įsakymu Nr. ISAK-556 „Dėl Nuosekliojo mokymosi pagal bendrojo ugdymo programas tvarkos aprašo patvirtinimo“, mokytis pagal priešmokyklinio ugdymo programą – vadovaujantis Priešmokyklinio ugdymo tvarkos aprašu, patvirtintu Lietuvos Respublikos švietimo, mokslo ir sporto ministro 2013 m. lapkričio 21 d. įsakymu Nr. V-1106 „Dėl Priešmokyklinio ugdymo tvarkos aprašo patvirtinimo“.
5. Į Gelgaudiškio „Šaltinio“ ugdymo centrą, kuriame yra specialiosios klasės, ugdytis priimami mokiniai iš Šakių rajono savivaldybės ir šalies (regiono), kuriems Švietimo pagalbos tarnyba dėl įgimtų ar įgytų sutrikimų yra nustačiusi didelius ar labai didelius specialiuosius ugdymosi poreikius, mokytis pagal jų gebėjimams ir galioms pritaikomas pradinio, pagrindinio ugdymo programas ir (ar) pradinio ugdymo individualizuotą programą, pagrindinio ugdymo individualizuotą programą ir socialinių įgūdžių ugdymo programą nuo 7 (6) metų. 
6. [bookmark: _Hlk187399190]Į Gelgaudiškio „Šaltinio“ ugdymo centrą mokiniai priimami eiliškumo tvarka, atsižvelgiant į dokumentų padavimo datą. Jei norinčiųjų mokytis yra daugiau nei laisvų vietų, pirmumo teise priimami asmenys, kuriems nustatyti labai dideli specialieji ugdymosi poreikiai ir jų gyvenamoji vieta deklaruota Šakių rajono savivaldybės teritorijoje.
7. Ikimokyklinis ugdymas teikiamas vaikui nuo 2 metų, iki jam pradedamas teikti priešmokyklinis ugdymas. Priešmokyklinis ugdymas pradedamas teikti vaikui, kai tais kalendoriniais metais iki balandžio 30 dienos jam sueina 5 metai. Švietimo, mokslo ir sporto ministro nustatyta tvarka įvertinus vaiko ugdymo ir ugdymosi poreikius, pažangą, vaikui priešmokyklinis ugdymas gali būti pradedamas teikti, kai jam tais kalendoriniais metais 5 metai sueina iki rugsėjo 1 dienos. Priešmokyklinis ugdymas gali būti teikiamas vėliau tėvų (globėjų, rūpintojų) sprendimu, bet ne vėliau, negu vaikui tais kalendoriniais metais sueina 6 metai. Socialinę riziką patiriančiam vaikui ikimokyklinis ugdymas užtikrinamas švietimo, mokslo ir sporto ministro ir socialinės apsaugos ir darbo ministro nustatyta tvarka. Švietimo, mokslo ir sporto ministro nustatytais atvejais ir tvarka įvertinus vaiko ugdymo ir ugdymosi poreikius, pažangą, priešmokyklinis ugdymas gali trukti dvejus metus. 
8. Pagal pradinio ugdymo programą vaikas pradedamas ugdyti, kai jam tais kalendoriniais metais sueina 7 metai. Pradinis ugdymas pradedamas vaikui teikti vienais metais anksčiau, kai vaikas tėvų (globėjų, rūpintojų) sprendimu buvo ugdomas pagal priešmokyklinio ugdymo programą metais anksčiau, kaip nurodyta šio Aprašo 7 punkte.
9. Mokytis pagal pagrindinio ugdymo programą priimami mokiniai, baigę pradinio ugdymo programą bei pateikę Mokyklos direktoriui jų išsilavinimą liudijančius dokumentus.
10. Mokytis pagal vidurinio ugdymo programą priimami mokiniai, baigę pagrindinio ugdymo programą ir pateikę Mokyklos direktoriui jų išsilavinimą liudijančius dokumentus.
11. Priėmimo į Mokyklas mokytis pagal priešmokyklinio ugdymo, pradinio ugdymo ir pagrindinio ugdymo programas kriterijai:
11.1. vaikai, turintys sunkių judėjimo ir atramos funkcijos sutrikimų, ir vaikai, kurių bent vienas iš tėvų turi sunkių judėjimo ir atramos funkcijos sutrikimų, kai Mokykla, priskirta Savivaldybės teritorijoje pagal deklaruotą gyvenamąją vietą, nėra pritaikyta judėjimo negalią turintiems asmenims, turi teisę pasirinkti bet kurią kitą Savivaldybės Mokyklą, kuri atitinka jų fizinius poreikius, kartu su vaikais, gyvenančiais Mokyklai priskirtoje aptarnavimo teritorijoje, ir į ją patekti be eilės; 
11.2. vaikai ir jų bent vienas iš tėvų (globėjų, rūpintojų), gyvenantys ir gyvenamąją vietą deklaravę Mokyklai priskirtoje aptarnavimo teritorijoje, globojamų ar įvaikintų vaikų globėjai, rūpintojai, gyvenamąją vietą deklaravę Mokyklai priskirtoje aptarnavimo teritorijoje. Iš šių vaikų, pageidaujančių mokytis Mokykloje, sudaromos eilės priešmokyklinės ugdymo grupės sraute, klasių srautuose. Vadovaujantis šiais kriterijais (kriterijai išdėstyti pagal prioritetą) pirmumo teise priimami: 
11.2.1. darbuotojų, kurie patenka į Savivaldybės tarybos sprendimu patvirtintą Trūkstamų specialistų pritraukimo į Savivaldybės viešąsias ir biudžetines įstaigas programą, vaikai;
11.2.2. įvaikinti vaikai, globotiniai, rūpintiniai (išskyrus atvejus, kai laikinoji globa nustatoma tėvų (globėjų, rūpintojų) prašymu); 
11.2.3. vaikai, dėl įgimtų ar įgytų sutrikimų turintys didelių ar labai didelių specialiųjų ugdymosi poreikių;
11.2.4. vaikai, kurių tėvai gyvenamąją vietą deklaravę Savivaldybės suteiktame socialiniame būste;
11.2.5. vaikai, kurių broliai ir (ar) seserys (įbroliai ir (ar) įseserės) prašymo pateikimo metu jau mokosi pagal pradinio ir (ar) pagrindinio ugdymo programą toje Mokykloje;
11.2.6. vaikai, kurių tėvai yra ilgiau gyvenantys gyvenamąją vietą deklaruotoje Mokyklai priskirtoje aptarnavimo teritorijoje;
11.2.7. vaikai, kurie šiuo metu jau mokosi toje mokykloje;
11.2.8. kai likusių mokymosi vietų yra mažiau nei vaikų, kurie ilgiausiai gyvena Mokyklai priskirtoje aptarnavimo teritorijoje su ta pačia registracijos Mokyklai priskirtoje aptarnavimo teritorijoje data, pirmumas suteikiamas vaikams, kurie gyvena arčiausiai Mokyklos einant pėsčiomis, vadovaujantis interneto žemėlapių svetaine maps.lt;
11.3. asmenys, dėl mokymosi vietų trūkumo Savivaldybės mokykloje, kurios aptarnavimo teritorijoje gyvena, jų prašymu nukreipti į kitą artimiausią Savivaldybės Mokyklą, vykdančią tą pačią bendrojo ugdymo programą, turinčią laisvų mokymosi vietų, Savivaldybės vykdomosios valdžios įgalioto darbuotojo į joje laisvas mokymosi vietas priimami pirmumo teise.
12. Į laisvas mokymosi vietas, likusias priėmus mokinius pagal Mokyklai priskirtą aptarnavimo teritoriją, mokytis pagal priešmokyklinio ugdymo, pradinio ugdymo ir pagrindinio ugdymo programas priimami vaikai, gyvenantys ir gyvenamąją vietą deklaravę Mokyklai priskirtoje aptarnavimo teritorijoje po nustatytos prašymų ir kitų dokumentų priėmimo pabaigos datos, ir asmenys, negyvenantys Mokyklai priskirtoje aptarnavimo teritorijoje. Esant daugiau prašymų nei laisvų mokymosi vietų Mokykloje, eilė sudaroma pirmumą teikiant vaikams, kurie yra gyvenantys ir gyvenamąją vietą deklaravę Savivaldybės teritorijoje, ir eilė sudaroma sumuojant Aprašo 12.1–12.9 papunkčiuose išvardytus kriterijus, kurie yra lygiaverčiai:
12.1. vaikai, kuriuos augina vienas iš tėvų (globėjų, rūpintojų) (jeigu kitas yra miręs, teismo pripažintas dingusiu be žinios ar nežinia kur esančiu, teismo pripažintas neveiksniu arba teismo sprendimu apribotos tėvystės teisės);
12.2. vaikai su negalia bei vaikai, kurių vienas arba abu tėvai (globėjai, rūpintojai) yra asmenys su negalia; 
12.3. dvynukai, trynukai ir kiti daugiavaisio gimimo asmenys (priimami kartu);
12.4. vaikai iš daugiavaikių šeimų;
12.5. vaikai, kurių broliai ir (ar) seserys (įbroliai ir (ar) įseserės) prašymo pateikimo metu jau mokosi toje Mokykloje;
12.6. vaikai, kurie mokėsi, buvo ugdomi Mokykloje (buvo sudaryta mokymosi sutartis) ir pageidaujantys tęsti mokymąsi pagal aukštesnio lygmens programą toje pačioje Mokykloje;
12.7. Lietuvos Respublikos krašto apsaugos sistemos profesinės karo tarnybos karių vaikai;
12.8. reemigrantų vaikai, kurių tėvai buvo deklaravę išvykimą iš Lietuvos, tačiau apsisprendė grįžti gyventi į Lietuvą ir prie savo prašymo pateikė visus reikiamus dokumentus, patvirtinančius, kad jie su savo vaikais buvo išvykę gyventi į užsienį (išsideklaravimo iš Lietuvos pažyma, vaiko mokymosi užsienyje pasiekimų pažyma) ir nuo grįžimo į Lietuvą nesimokė pagal jokią ugdymo programą Lietuvos Respublikos teritorijoje;
12.9. mokyklos darbuotojų vaikai;
12.10. kai likusių laisvų vietų yra mažiau nei vaikų, kurie turi vienodą kriterijų skaičių, pirmumas suteikiamas tiems, kurie gyvena arčiausiai Mokyklos einant pėsčiomis, vadovaujantis interneto žemėlapių svetaine maps.lt.
13. Mokiniai bendrąją bendrojo ugdymo Mokyklą mokytis pagal vidurinio ugdymo programą renkasi patys iš savo deklaruotai gyvenamajai teritorijai priskirtos vienos ar daugiau Mokyklų. Priėmimo mokytis pagal vidurinio ugdymo programą kriterijai:
13.1. pirmumo teise priimami mokiniai, pageidaujantys tęsti mokymąsi pagal vidurinio ugdymo programą, besimokantys Mokyklos II gimnazijos klasėje;
13.2. jei pageidaujančiųjų mokytis yra daugiau nei laisvų mokymosi vietų, mokytis pirmiausia priimami mokiniai, jei jie turėjo teisę šioje Mokykloje mokytis pagal pagrindinio ugdymo programos antrąją dalį. 
14. Vaikai, kuriems Šakių rajono savivaldybės administracijos Vaiko gerovės komisijos nutarimu nustatytas ir Šakių rajono savivaldybės mero potvarkiu skirtas privalomas ikimokyklinis ugdymas, priimami į grupes be eilės.
15. Priėmimo į Mokyklas ugdytis pagal ikimokyklinio ugdymo programą taikomi kriterijai:
15.1. Vaikams, turintiems specialiųjų ugdymosi poreikių;
15.2. Vaikams iš šeimų, auginančių tris ir daugiau vaikų;
15.3. vaikams, kurių brolis ar sesuo lanko tą pačią Mokyklą;
15.4. [bookmark: _Hlk508185787]vaikams, kurių vienas iš tėvų (globėjų, rūpintojų) mokosi pagal bendrojo ugdymo programą ar pagal formaliojo profesinio mokymo programą arba studijuoja aukštojoje mokykloje (studentai), įskaitant akademinių atostogų dėl ligos ar nėštumo laikotarpį;
15.5. Lietuvos Respublikos krašto apsaugos sistemos profesinės karo tarnybos karių vaikai;
15.6. vaikams, kurių vienas iš tėvų (globėjų, rūpintojų) yra netekęs nuo 75–100 proc. darbingumo;
15.7. vaikams, kuriems nustatyta laikinoji arba nuolatinė globa (rūpyba) (šeimoje, šeimynoje, budinčius globotojus arba globos institucijoje);
15.8. kai likusių laisvų vietų yra mažiau nei mokinių, kurie turi vienodą kriterijų skaičių, pirmumas suteikiamas tiems, kurie gyvena arčiausiai Mokyklos einant pėsčiomis, vadovaujantis interneto žemėlapių svetaine maps.lt.
16. Vadovaujantis teisės aktais ir Mokyklos nuostatais, ikimokyklinio ir priešmokyklinio ugdymo grupės komplektuojamos iš to paties arba įvairaus amžiaus vaikų.
17. Vaikų, priimamų į Mokyklas, grupes, sąrašus sudaro Mokyklos direktorius iki kiekvienų metų birželio 30 d. Grupės komplektuojamos kasmet iki rugpjūčio 31 d. Esant laisvų vietų, ikimokyklinio ir priešmokyklinio ugdymo grupės gali būti papildomos visus metus. 
18. Vietų skaičius grupėse nustatomas pagal Lietuvos Respublikos sveikatos apsaugos ministro 2010 m. balandžio 22 d. įsakymu Nr. V-313 patvirtintoje Lietuvos higienos normoje HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“ nustatytus reikalavimus.

III SKYRIUS
PRAŠYMŲ DĖL PRIĖMIMO Į MOKYKLAS PATEIKIMAS

19. Prašymą dėl priėmimo į Mokyklą (toliau – prašymas) CPIS vienas iš tėvų (globėjų, rūpintojų) arba vaikas nuo 14 metų, turėdamas rašytinį tėvų (globėjų, rūpintojų) sutikimą (sutikimas įkeliamas į CPIS), arba asmuo, sulaukęs 18 metų (toliau – prašymo teikėjas), pildo ir teikia, prisijungdamas prie CPIS per Valstybės informacinių išteklių sąveikumo platformą (toliau – Elektroniniai valdžios vartai).
20. 	Prašymo teikėjas, neturintis galimybės ir / ar reikiamų priemonių prisijungti prie CPIS per Elektroninius valdžios vartus, gali gauti kvietimą prisijungti prie CPIS elektroniniu paštu. CPIS prašymo teikėjas elektroniniu paštu arba atėjęs į Mokyklą, pateikia vardą, pavardę, telefono numerį, elektroninio pašto adresą Mokyklos įgaliotam asmeniui ir, gavęs prisijungimo nuorodą į elektroninį paštą, pasirenka prisijungimo prie CPIS slaptažodį. Neturintiesiems galimybės ir / ar reikiamų priemonių prisijungti prie CPIS, sąlygas pateikti prašymą per CPIS sudaro ir konsultacijas teikia Mokyklos įgalioti asmenys arba Šakių rajono savivaldybės CPIS administratorius. 
21. 	CPIS prašymo teikėjas nurodo asmenį (vardą, pavardę, asmens kodą), už kurį prašymas mokytis Mokykloje yra teikiamas, prašymo tipą (priėmimas kitiems mokslo metams, priėmimas per mokslo metus ar Mokyklos keitimas), ugdymo programą bei pageidaujamas Mokyklas ir nustato jų prioritetų eiliškumą (leidžiama nurodyti iki 3 Mokyklų, iš kurių viena – deklaruotai gyvenamajai teritorijai priskirta Mokykla). Prašymo teikėjas atitinkamai pagal pasirenkamą ugdymo programą atlieka šiuos veiksmus: pasirenka ugdymosi grupę / klasę, užsienio kalbas ir dorinį ugdymą pagal Mokyklų siūlomus variantus.
22. 	CPIS automatiškai patikrina informaciją: deklaruotą gyvenamąją vietą, kontaktinius duomenis, Priėmimo kriterijų ar Ikimokyklinio ugdymo priėmimo tvarkoje nurodytų kriterijų informaciją ir kitus tapatybę bei ugdymosi istoriją patvirtinančius duomenis. Prašymo teikėjas, norėdamas pagrįsti kitus kriterijus, turi pateikti juos įrodančius dokumentus, įkeldamas juos į CPIS.
23. 	CPIS sistema automatiškai nurodo asmens atitiktį Apraše nurodytiems Priėmimo kriterijams, tačiau prašymo teikėjui išlieka pareiga pasitikrinti, ar jų atitiktis pažymėta teisingai. Jeigu CPIS prašymo teikėjas nemato automatiškai paskirtų prašyme nurodytam asmeniui Priėmimo kriterijų, prašymo teikėjas papildomai CPIS parinktyse pažymi atitinkamus Priėmimo kriterijus ir privalo pateikti juos pagrindžiančius dokumentus, įkeldamas juos į CPIS. Dokumentai, pagrindžiantys Priėmimo kriterijus, kurių CPIS automatiškai nenustato, yra privalomi; jų nepateikus arba pateikus dokumentus, kuriuose nėra arba nepakanka duomenų nustatyti atitiktį Priėmimo kriterijui, pasirinktas kriterijus netaikomas tol, kol dokumentai nebus pateikti ar patikslinti per 3 darbo dienas.
24. 	Pateikus prašymą, jis automatiškai registruojamas ir patvirtinamas CPIS, prašymui suteikiamas unikalus kodas ir prašymas priskiriamas pateiktų prašymų laukiančiųjų eilei. CPIS elektroniniu paštu informuoja prašymo teikėją apie sėkmingą prašymo pateikimą.
25. 	Jei CPIS reikalingi papildomi dokumentai Priėmimo kriterijams ar kitoms aplinkybėms pagrįsti, prašymas peržiūrimas Mokyklos įgalioto asmens, kuris patvirtina arba grąžina prašymą prašymo teikėjui duomenims patikslinti. Apie poreikį patikslinti prašymą prašymo teikėjas informuojamas CPIS sistemoje ir papildomai elektroniniu paštu. Papildomi dokumentai įkeliami į CPIS prašymo teikimo skiltį per 3 darbo dienas nuo informacijos gavimo.
26. 	Prašymo teikėjas CPIS savitarnos paskyroje mato kiekvieno prašymo būseną realiuoju laiku, prašymo teikimo datą, vietą eilėje, kiek iš viso vietų yra Mokykloje, pirmumo balą, kuris apskaičiuojamas vadovaujantis Priėmimo kriterijais, bei prašymo pateikimo datą. Prašymo teikėjas CPIS savitarnoje gali redaguoti ar atsiimti prašymą. 
27. 	Už prašyme nurodytų duomenų teisingumą atsako prašymo teikėjas. Su prašymu pateiktų dokumentų turinio atitiktį Priėmimo kriterijams CPIS patvirtina prašymą nagrinėjantis Mokyklos įgaliotas asmuo.
28. 	Prašymas CPIS galioja tol, kol sudaroma mokymo sutartis ir registruojama Mokykloje arba kol prašymo teikėjas nepateikia prašymo laikyti negaliojančiu ankstesnį prašymą, arba kai pasibaigia priėmimo laikotarpis. Prašymas laikomas negaliojančiu, jeigu prašyme pateikta neteisinga informacija, kurią nustatęs Mokyklos įgaliotas asmuo siunčia elektroninį pranešimą per CPIS patikslinti prašymą, arba prašymo teikėjui savitarnoje rodo klaidą ir prašymo pateikti neleidžiama (tokiu atveju prašymo teikėjas redaguoja prašymą ir pateikia teisingus duomenis). 
29. Aktualiems, Apraše nenumatytiems atvejams nagrinėti sudaroma Priėmimo į Šakių rajono savivaldybės mokyklas nenumatytų atvejų komisija (toliau – Komisija), sudaryta iš Savivaldybės ir Mokyklų atstovų, kurios sudėtį tvirtina Savivaldybės meras. Komisija vadovaujasi Priėmimo į Šakių rajono savivaldybės mokyklas nenumatytų atvejų komisijos darbo reglamentu (2 priedas).

IV SKYRIUS
PRIĖMIMAS PIRMUMO TEISE

30. Pirmumo teise priimami vaikai vadovaujantis Aprašo II skyriuje nurodytais priėmimo kriterijais. 
31. 	Prašymo teikėjo ar asmens, nurodyto prašyme, deklaruota gyvenamoji vieta, šeimos sudėtis automatiškai priskiriami pagal valstybės registrų pateiktą informaciją. Jeigu CPIS nėra automatiškai patvirtintų pirmumo kriterijų duomenų, prašymo teikėjas priėmimo kriterijų patvirtinančius dokumentus prideda CPIS.
32. 	CPIS automatiškai apskaičiuoja pirmumo balus ir sudaro asmenų eiles į Mokyklas. Šie balai ir eiliškumas yra matomi prašymo teikėjo CPIS savitarnos paskyroje, o Mokyklos įgaliotas asmuo gali stebėti priimtų į Mokyklas asmenų eiles per administracinę CPIS sąsają.

V SKYRIUS
EILIŲ SUDARYMAS IR SĄRAŠŲ PATVIRTINIMAS

33. 	CPIS formuoja laukiančiųjų eilę. Ji sudaroma automatiniu būdu iš prašymų teikėjų prašymų dėl priėmimo į Mokyklą, vadovaujantis Priėmimo kriterijais ir prašymo teikėjo pageidavimais, nurodytais prašyme. 
34. Prašymų teikėjus iš laukiančiųjų eilės CPIS paskirsto automatiniu būdu, apskaičiuodama balus pagal jiems pritaikytus Priėmimo kriterijus. CPIS prašymo teikėjas gali matyti prašymo eilės numerį ir surinktų balų skaičių.
35. 	CPIS automatiškai sudaro norinčiųjų mokytis sąrašus kiekvienai Mokyklai pagal klasės/grupės paskirtį, srautą, ugdymosi kalbą ir pirmumo balus, pirmiausia paskirstydama aukščiausiai eilėje esančius aptarnavimo teritorijai priklausančius, tuomet asmenis, dėl mokymosi vietų trūkumo Savivaldybės Mokykloje, kurios aptarnavimo teritorijoje gyvena, jų prašymu nukreiptus į kitą artimiausią Savivaldybės Mokyklą ir tik po to pretenduojančiuosius į laisvas vietas. 
36. 	Prašymo teikėjui patvirtinus kvietimą mokytis per 3 darbo dienas ar pasirašius Mokymo sutartį, atsilaisvina visos vietos iš kitų prašymo teikėjo prašyme pateiktų prioritetų ir į jas patenka žemiau eilėje laukiantys prašymo teikėjai pagal eilės numerį.
37. 	Šakių rajono savivaldybės CPIS administratorius vadovaudamasis šiuo Aprašu turi teisę pasiūlyti asmenims kreiptis į kitą artimiausią Mokyklą, turinčią laisvų vietų. Asmuo informuojamas CPIS ir elektroniniu paštu apie naują artimiausios Mokyklos pasiūlymą. Prašymo teikėjas gali nesirinkti pasiūlytos artimiausios Mokyklos ir likti laukimo sąraše pageidaujamoje Mokykloje, įvertinęs riziką negauti vietos toje Mokykloje ir likti pakartotiniam prašymo pildymo etapui.
38. 	Jei visose prašymo teikėjo prašyme pasirinktose Mokyklose pasibaigus priėmimo į mokyklas laikotarpiui nėra ugdymosi vietos, prašymo teikėjas iš CPIS gauna pranešimą elektroniniu paštu ir jam siūloma (prašymo teikėjui ar prašyme nurodytam asmeniui neturint 16 metų privaloma) užpildyti naują prašymą į Mokyklas, turinčias laisvų vietų. 
39. 	Skirstydama prašymo teikėjus ar asmenis, nurodytus prašyme, į Mokyklas, CPIS pagal poreikį pakartotinai patikrina informaciją Lietuvos Respublikos gyventojų registre ir įvertina prašymuose pateiktų Mokyklų eiliškumą bei Aprašo II skyriuje nurodytus priėmimo kriterijus.
40. 	Sudarytų eilių sąrašai (patekusiųjų, nepatekusiųjų, pasirašiusiųjų mokymo sutartys) Šakių rajono savivaldybės CPIS administratoriui pasiekiami CPIS administravimo paskyroje ir viešoje statistinėje ataskaitoje, užtikrinant asmens duomenų saugos reikalavimus.
41. Centralizuotai priimtus vaikus į klases/grupes paskirsto Mokykla, vadovaudamasi Mokyklos direktoriaus patvirtinta tvarka ir kriterijais, kurie skelbiami įstaigos interneto svetainėje.

VI SKYRIUS
INFORMACIJOS APIE PRIĖMIMĄ Į MOKYKLAS PATEIKIMAS

42. 	Prašymo teikėjai apie Mokyklą, kurioje kviečiami ugdytis, informuojami automatiniu būdu elektroniniu paštu. CPIS savitarnos paskyroje teikiama informacija, susijusi su priėmimu į Mokyklą.
43. 	Prašymo teikėjas, sutinkantis su paskirta Mokykla, per 3 darbo dienas nuo pranešimo pateikimo dienos privalo CPIS patvirtinti sutikimą ar papildomai pateikti Mokyklai reikalingus dokumentus.
44. 	Informavimas apie prašymų pateikimo, nagrinėjimo, patvirtinimo būklę, būtinybę pateikti papildomus dokumentus arba patikslinti prašymą, prašymo teikėjo būsenos pasikeitimą laukiančiųjų eilėje bei kvietimą pasirašyti mokymo sutartį arba informavimas apie nepatekimą į pasirinktą Mokyklą vykdomas CPIS automatiniu būdu bei informuojama elektroniniu paštu.

VII SKYRIUS
KVIETIMAS PASIRAŠYTI MOKYMO SUTARTĮ IR JOS SUDARYMAS

45. 	Mokymo sutartis pagal ugdymo programas sudaroma ir pasirašoma CPIS savitarnoje. Duomenis, reikalingus Mokymo sutarčiai sudaryti, CPIS generuoja automatiniu būdu pagal Mokyklos paruoštą sutarties formą ir jos priedus.
46. 	Mokymo sutartis pasirašoma naudojantis CPIS patvirtintu pažangiu elektroniniu parašu, kai prisijungimas per Elektroninius valdžios vartus laikomas pakankamu asmens tapatybės patvirtinimu.
47. 	Jei prašymo teikėjas neturi galimybės naudotis elektroninėmis priemonėmis, mokymo sutartis gali būti pasirašoma atvykus į Mokyklą ir pateikus tapatybę patvirtinančius dokumentus bei dokumentus, pagrindžiančius ryšį (tėvystę (motinystę), globą, rūpybą) su prašyme nurodomu asmeniu. 
48. 	Po mokymo sutarties pasirašymo informacija apie priimtą į Mokyklą mokinį automatiniu būdu perduodama į Mokinių registrą.
49. 	Prašymo teikėjas ar asmuo, nurodytas prašyme, atsisakantis ugdytis paskirtoje Mokykloje, per 3 darbo dienas nuo pranešimo apie Mokyklos paskyrimą pateikimo dienos privalo gautuose elektroniniuose pranešimuose patvirtinti atsisakymą, to nepadarius prašymas laikomas negaliojančiu. Šiuo atveju prašymo teikėjas arba asmuo, nurodytas prašyme, CPIS netraukiamas į eilių perskaičiavimą ir jo prašymo būsena yra „Mokymo sutartis nepasirašyta“. Prašymo teikėjas, pageidaujantis pakartotinai patekti į laukiančiųjų eilę, turi užpildyti naują prašymą.
50. 	Prašymo teikėjui Mokyklos nustatytu laiku nepasirašius mokymo sutarties, CPIS automatiškai nustatomas statusas „Mokymo sutartis nepasirašyta“ ir jis nėra įtraukiamas į eilių perskaičiavimą. Tuomet į laisvą vietą patenka kitas eilėje esantis prašymo teikėjas ar prašymo teikėjo nurodytas asmuo.
51. 	Asmenys, nepatekę į Mokyklas per CPIS ir pageidaujantys ugdytis, pildo prašymus Aprašo III skyriuje nustatyta tvarka ir priimami Aprašo nustatyta tvarka.

VIII SKYRIUS
MOKYKLOS KEITIMAS

52. 	Prašymo teikėjams, pageidaujantiems keisti Mokyklą, sudaromos galimybės pateikti prašymą CPIS, nurodant, kokioje Mokykloje nori ugdytis. Prašymai pildomi Aprašo III skyriuje nustatyta tvarka ir priimami Aprašo nustatyta tvarka.
53. 	Mokinių paskyrimas ir priėmimas į keičiamas Mokyklas vykdomas Aprašo V–VII skyriuose nustatyta tvarka.

IX SKYRIUS
BAIGIAMOSIOS NUOSTATOS

54. 	Informacija apie laisvas ugdymosi vietas Mokyklose CPIS generuojama automatiniu būdu ir viešai skelbiama CPIS savitarnos paskyroje.
55. 	Asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymu, Apraše nurodytų informacinių sistemų ir registrų veiklą reglamentuojančiais, duomenų valdytojų patvirtintais ir kitais teisės aktais, reglamentuojančiais asmens duomenų apsaugą ir tvarkymą. Asmens duomenų tvarkymo tikslas – centralizuotai CPIS valdyti priėmimo į Mokyklas procesus, paskirstyti mokinių srautus į Mokyklas, organizuoti laukiančiųjų eilėse ir Mokyklą lankančių mokinių apskaitą bei teikti patikimą ir tikslią informaciją visuomenei apie priėmimą į Mokyklas, laisvas ugdymosi vietas grupėse / klasėse ir vietų poreikį ugdymosi prieinamumui užtikrinti. Duomenų subjektų teisės įgyvendinamos Bendrojo duomenų apsaugos reglamento ir duomenų valdytojo, į kurį kreipiamasi dėl duomenų subjekto teisių įgyvendinimo, nustatyta tvarka. 
56. 	Dokumentai saugomi vadovaujantis Lietuvos Respublikos dokumentų ir archyvų įstatymu ir Lietuvos vyriausiojo archyvaro nustatyta tvarka.
57. Mokyklos vadovaujasi šiuo Aprašu ir kitais teisės aktais. Aprašas skelbiamas Mokyklų interneto svetainėse.
58. Šakių rajono savivaldybės administracijos Švietimo, kultūros ir sporto skyriaus vedėjas kontroliuoja šio Aprašo nuostatų vykdymą Savivaldybės Mokyklose.
____________________________________





									Centralizuoto priėmimo į Šakių rajono 
								savivaldybės mokyklas, vykdančias 
								ikimokyklinio, priešmokyklinio, pradinio, 
								pagrindinio ir vidurinio ugdymo programas, 
      tvarkos aprašo 1 priedas

ŠAKIŲ RAJONO SAVIVALDYBĖS BENDROJO UGDYMO MOKYKLOMS PRISKIRTOS APTARNAVIMO TERITORIJOS 

	Eil. Nr.
	Mokyklos 
pavadinimas
	Programos pavadinimas
	Priskiriama aptarnavimo teritorija

	1.
	VšĮ VDU Šakių „Žiburio“ gimnazija
	Pagrindinio ugdymo programos II dalis
	Šakių rajono savivaldybė

	
	
	Vidurinio ugdymo programa
	

	2.
	Lukšių Vinco Grybo gimnazija
	Ikimokyklinio ugdymo, priešmokyklinio ugdymo programos 
pradinio ugdymo, pagrindinio ugdymo I dalies programos
	Lukšių seniūnija

	
	
	Pagrindinio ugdymo programos II dalis
	Šakių rajono savivaldybė

	
	
	Vidurinio ugdymo programa
	

	3.
	Kudirkos Naumiesčio Vinco Kudirkos gimnazija
	Ikimokyklinio ugdymo, priešmokyklinio ugdymo programos 
pradinio ugdymo, pagrindinio ugdymo I dalies programos
	Kudirkos Naumiesčio seniūnija

	
	
	Pagrindinio ugdymo programos II dalis
	Šakių rajono savivaldybė

	
	
	Vidurinio ugdymo programa
	

	4.
	Griškabūdžio gimnazija
	Ikimokyklinio ugdymo, priešmokyklinio ugdymo programos 
pradinio ugdymo, pagrindinio ugdymo I dalies programos
	Griškabūdžio seniūnija, Žvirgždaičių seniūnija, Barzdų seniūnija

	
	
	Pagrindinio ugdymo programos II dalis
	Šakių rajono savivaldybė

	
	
	Vidurinio ugdymo programa
	

	5.
	Šakių „Varpo“ mokykla
	Ikimokyklinio ugdymo ir priešmokyklinio ugdymo programos

	Slavikų seniūnija

	
	
	pradinio ugdymo ir pagrindinio ugdymo I dalies programos 
	Šakių seniūnija, Slavikų seniūnija

	6.
	Sintautų pagrindinė mokykla
	Ikimokyklinio ugdymo, priešmokyklinio ugdymo, pradinio ugdymo ir pagrindinio ugdymo programos
	Sintautų seniūnija

	7.
	Šakių rajono „Nemuno“ mokyklos Kidulių skyrius
	Ikimokyklinio ugdymo, priešmokyklinio ugdymo, pradinio ugdymo ir  pagrindinio ugdymo programos
	Kidulių seniūnija, Sudargo seniūnija

	[bookmark: _Hlk195084941]8.
	Šakių rajono „Nemuno“ mokyklos Gelgaudiškio skyrius
	Ikimokyklinio ugdymo, priešmokyklinio ugdymo, pradinio ugdymo ir  pagrindinio ugdymo programos
	Gelgaudiškio seniūnija

	9.
	Panemunių mokyklos-daugiafunkcio centro Kriūkų skyrius
	Ikimokyklinio ugdymo, priešmokyklinio ugdymo, pradinio ugdymo ir  pagrindinio ugdymo programos
	Kriūkų seniūnija

	10.
	Panemunių mokyklos-daugiafunkcio centro Lekėčių skyrius
	Ikimokyklinio ugdymo, priešmokyklinio ugdymo, pradinio ugdymo ir  pagrindinio ugdymo programos
	Lekėčių seniūnija

	11.
	Panemunių mokyklos-daugiafunkcio centro Plokščių skyrius
	Ikimokyklinio ugdymo, priešmokyklinio ugdymo, pradinio ugdymo ir  pagrindinio ugdymo programos
	Plokščių seniūnija

	12.
	Ikimokyklinio ugdymo mokykla „Maži žingsneliai“
	Ikimokyklinio ugdymo ir priešmokyklinio ugdymo, ugdymo programos
	Šakių rajono savivaldybė

	13.
	Gelgaudiškio „Šaltinio“ ugdymo centras
	Ikimokyklinio ugdymo, priešmokyklinio ugdymo, pradinio ugdymo ir  pagrindinio ugdymo specialiosios programos
	Šakių rajono savivaldybė



	                             Centralizuoto priėmimo į Šakių rajono 
savivaldybės mokyklas, vykdančias 
ikimokyklinio, priešmokyklinio, pradinio, 
pagrindinio ir vidurinio ugdymo programas, 
tvarkos aprašo 2 priedas

PRIĖMIMO Į ŠAKIŲ RAJONO SAVIVALDYBĖS MOKYKLAS NENUMATYTŲ ATVEJŲ KOMISIJOS DARBO REGLAMENTAS
I SKYRIUS
BENDROSIOS NUOSTATOS

1. Priėmimo į Šakių rajono savivaldybės mokyklas nenumatytų atvejų komisijos darbo reglamentas (toliau – Reglamentas) nustato Centralizuoto priėmimo į Šakių rajono savivaldybės mokyklas, vykdančias ikimokyklinio, priešmokyklinio, pradinio, pagrindinio ir vidurinio ugdymo programas tvarkos apraše nenumatytiems atvejams nagrinėti komisijos (toliau – Komisija) darbo tvarką, funkcijas ir teises.
2. Komisiją, kurią savo potvarkiu tvirtina Šakių rajono savivaldybės meras, sudaro 5 nariai: 2 Šakių rajono savivaldybės ugdymo įstaigų atstovai ir 2 Šakių rajono savivaldybės atstovai, komisijai vadovauja savivaldybės vicemeras.
3. Komisija savo veikloje vadovaujasi Centralizuoto priėmimo į Šakių rajono savivaldybės mokyklas, vykdančias ikimokyklinio, priešmokyklinio, pradinio, pagrindinio ir vidurinio ugdymo programas aprašu (toliau – Aprašas), patvirtintu Šakių rajono savivaldybės tarybos sprendimu.
4. Komisijos darbas grindžiamas kolegialiu klausimų svarstymu, teisėtumo, objektyvumo ir nešališkumo principais.

II SKYRIUS
KOMISIJOS FUNKCIJOS IR TEISĖS

5. Komisijos funkcijos:
5.1. nagrinėja aktualius, Apraše nenumatytus atvejus;
5.2. Savivaldybės mero pavedimu sprendžia kitus klausimus, susijusius su Aprašo vykdymu.
6. Komisija turi teisę:
6.1. priimti sprendimą dėl tėvų (globėjų, rūpintojų) prašymo pagrįstumo ir siūlyti atitinkamą individualų sprendimą dėl mokinio priėmimo;
6.2. atmesti tėvų (globėjų, rūpintojų) prašymą kaip nepagrįstą;
6.3. teikti siūlymą Savivaldybės merui dėl teisės akto pakeitimų.

III SKYRIUS
PRAŠYMŲ PATEIKIMAS, KOMISIJOS DARBO ORGANIZAVIMAS

7. Prašymą dėl Apraše nenumatytų atvejų (toliau – Prašymas) asmuo pateikia Šakių rajono savivaldybės administracijai.
8. Prašymas pateikiamas, kai asmuo mano, kad pažeistos jo teisės dėl nereglamentuoto atvejo buvimo Apraše. Prašyme nurodomas vardas, pavardė, adresas, kontaktinis tel., mokykla. Trumpai, glaustai ir aiškiai išdėstoma Prašymo esmė. Prašymas pasirašomas.
9. Komisijai nagrinėti gali būti perduodami tėvų (globėjų, rūpintojų) Prašymai ir skundai savo turiniu atitinkantys Aprašą.
10. Komisijos posėdžiai rengiami gavus Prašymą per 5 darbo dienas.
11. Posėdis gali vykti nuotoliniu būdu arba mišriu būdu (daliai Komisijos narių fiziškai susirenkant į posėdį, o kitai daliai dalyvaujant nuotoliniu būdu).
12. Komisijos posėdis teisėtas, jei jame dalyvauja ne mažiau kaip 2/3 Komisijos narių.
13. Komisijos nutarimai gali būti priimami dviem būdais: balsavimu ir bendru sutarimu. Balsuojant nutarimai priimami paprasta dalyvaujančiųjų posėdyje Komisijos narių balsų dauguma. Jeigu balsai pasiskirsto po lygiai (laikoma, kad balsai pasiskirstė po lygiai tada, kai balsų „už“ gauta tiek pat, kiek „prieš“, taip pat, kai balsų „už“ gauta tiek pat, kiek „prieš“ ir susilaikiusiųjų kartu sudėjus), balsuojama dar kartą. Jei ir po šio balsavimo balsai pasiskirsto po lygiai, laikoma, kad nutarimas nepriimtas. Balsuojama atviru balsavimu.
14. Komisijos posėdžiai protokoluojami, užtikrinamas tinkamas protokolų ir nutarimų įforminimas bei perdavimas saugoti Savivaldybės administracijai.

IV SKYRIUS
BAIGIAMOSIOS NUOSTATOS

15. Su Komisijos priimtais nutarimais per 3 darbo dienas supažindinami Prašymo teikėjai arba Savivaldybės meras.
______________________
